સત્ય, મૌન, સમ, પછી ચોથી વાત આવી છે. શીલ-ચોથું સૂત્ર છે, ‘શીલ’. વાણી શીલવાન, શીલની વાણી. યુવાન ભાઈ-બહેનો છે, એમનું મન ચેતનથી ભરેલું છે, એમનાં દિલમાં આ વાત બેસી જાય તો બહુ અદ્‌ભુત કામ થઈ જાય. વાણીમાં સત્ય હો. જ્યારે બોલવાની નહીં, ત્યારે આપણે એન્જિન ચાલુ નહીં રાખીએ, જેથી પેટ્રોલ ન બળે, મૌન થઈ જઈએ. મૌનની સાથે ભીતરી શાંતિ બની રહે. અને પછી જ્યાં બોલે ત્યારે વિવેકપૂર્ણ શીલથી બોલે. આ ચાર પ્રકારની બોલી છે.